Ungmennaráð Rangárþings eystra stóð fyrir Tarzanleik í íþróttahúsinu á Hvolsvelli þann 27. desember síðastliðinn . Tarzan leikur gengur út á það að þeir sem leika hann eru Tarzan og berjast í gegnum frumskóginn til að komast heim , eða ná endamarki . Ekki má koma við gólfið og eru notaðar dýnur , kaðlar , grindur , boltar og í raun hvað sem er til að stikla á yfir íþróttasalinn . Allir eru í brautinni í einu en ef þú stígur á gólfið þarftu að byrja aftur á byrjunarreit . Leikurinn þjálfar bæði líkamlega getu og hugann því leikurinn gengur út á að finna hagkvæmustu og fljótlegustu leiðina yfir brautina . Fjölmargir krakkar mættu og skemmtu sér konunglega í íþróttahúsinu á Hvolsvelli milli jóla og nýárs . Auk þess að standa fyrir viðburðum fyrir ungmenni er tilgangur ungmennaráðs að vera sveitarstjórn til ráðgjafar um málefni ungs fólks í sveitarfélaginu , skapa ungmennum vettvang til að koma skoðunum sínum á framfæri og efla umfjöllun sveitarfélagsins um málefni er tengjast ungu fólki . Ungmennaráðið saman stendur af sjö ungmennum á aldrinum 15 - 25 ára og eru þau skipuð í ráðið af Hvolsskóla , Félagsmiðstöðinni Tvistinum , félagasamtökum , íþróttafélögum og íþrótta og æskulýðsfulltrúa . Skipað er í ráðið á hverju ári frá 1. okt til 31. september ár hvert . Núverandi ráð skipa : Kristrún Ósk Baldursdóttir formaður , Oddur Helgi Ólafsson varaformaður , Valgerður Saskia Einarsdóttir ritari , Sóldís Birta Magnúsdóttir , Þorsteinn Ragnar Guðnason , Eva María Þrastardóttir og Lovísa Karen Gylfadóttir .